16. ΝΟΜΟΣ υπ’ αριθ. 2164 της 29/29 Ιουλ. 1993 (ΦΕΚ Α΄ 126) Ρυθμίσεις για την εκτέλεση έργων μεταφοράς και προμήθειας νερού, για την ενίσχυση των υδραγωγείων της Εταιρείας Υδρεύσεως και αποχετεύσεως Πρωτευούσης (Ε.Υ.Δ.Α.Π.) προς αντιμετώπιση της λειψυδρίας του Λεκανοπεδίου Αττικής και άλλες διατάξεις. Άρθρ.1.-Για την κατασκευή των επειγόντων έργων ύδρευσης της Πρωτεύουσας, εφαρμόζεται η παράγρ. 3 του άρθρ. 2 της υπ’ αριθ. 85/337 Οδηγίας των Ευρωπαϊκών Κοινοτήτων (Επιστ. Εφημ. Ε.Κ.L. 175/5.7.1985), γίνεται δε με βάση την προέγκριση χωροθέτησης, που προβλέπεται από τις διατάξεις του άρθρου 8 της υπ’ αριθ. 69269/5387/1990 (ΦΕΚ 678 Β΄ ) κοινής απόφασης των Υπουργών Εσωτερικών, Εθνικής Οικονομίας, Γεωργίας, Πολιτισμού, Εμπορικής Ναυτιλίας, Περιβάλλοντος, Χωροταξίας και Δημοσίων Έργων, Βιομηχανίας, Ενέργειας και Τεχνολογίας και Μεταφορών και Επικοινωνιών και οι περιβαλλοντικοί όροι εγκρίνονται κατά τη διάρκεια εκτελέσεως των έργων, με τη διαδικασία της ανωτέρω απόφασης. Άρθρ.2.-Για την κατασκευή των επειγόντων έργων ύδρευσης, τα έργα ηλεκτροδότησης (γραμμές, υποσταθμοί κλπ.) που είναι απαραίτητα για τη λειτουργία των έργων αυτών θα κατασκευαστούν, κατά παρέκκλιση των κειμένων διατάξεων, από τον προμηθευτή ή τον εργολάβο και με δαπάνες του, υπό την επίβλεψη της Δημόσιας Επιχείρησης Ηλεκτρισμού (Δ.Ε.Η.). Κατά την εκτέλεση των έργων αυτών, έχει εφαρμογή και το άρθρο 13 του α.ν. 1672/1951. Τα παραπάνω έργα ηλεκτροδότησης, μετά την περαίωσή τους, παραδίνονται στη Δ.Ε.Η., στην οποία περιέρχεται και η ευθύνη για την συντήρηση και λειτουργία τους. Άρθρ.3.-Κατά την κατάρτιση και εκτέλεση της σύμβασης, σύμφωνα με το άρθρο 65 του νομ. 2145/1993, μεταξύ της Ε.Υ.Δ.Α.Π. και της Κοινοπραξίας με την επωνυμία «ΑΚΤΩΡ ΑΕ-ΒΟΡΕΙΟΕΛΛΑΔΙΚΗ ΑΕ» για τη μεταφορά και προμήθεια νερού προς ενίσχυση των υδραγωγείων της, εφαρμόζονται οι κατωτέρω ρυθμίσεις: 1.Σε περίπτωση που η αδυναμία εξασφάλισης της προσφερθείσας από τον προμηθευτή ημερήσιας ποσότητας νερού οφείλεται σε λόγους που εκφεύγουν των τεχνικών χαρακτηριστικών του έργου (πτώση αποθεμάτων λόγω ανομβρίας, εξαιρετικά μεγάλη ρύπανση υδάτων, διακοπές Δ.Ε.Η.) ή σε περίπτωση επελεύσεως εντελώς εξαιρετικών γεγονότων ανωτέρας βίας, στον προμηθευτή καταβάλλονται μόνον οι κατά τον Αστικό κώδικα νόμιμοι τόκοι της αξίας της αντίστοιχης ημερήσιας συμβα τικής ποσότητας νερού που δεν παροχετεύθηκε στα υδραγωγεία της Ε.Υ.Δ.Α.Π. και για το αντίστοιχο χρονικό διάστημα της αδυναμίας παροχής, αποκλειομένης της καταβολής αποζημιώσεως για κάθε άλλη θετική ή αποθετική ζημία του προμηθευτή. Εφόσον το χρονικό διάστημα αδυναμίας παροχής για τους άνω λόγους υπερβεί τους τρεις (3) μήνες, ο εργοδότης δύναται να διαλύσει τη σύμβαση. Ο διακανονισμός του ύψους της αποζημιώσεως θα γίνει με βάση τις μέχρι τότε εκτελεσθείσες εργασίες και για τις θετικές μόνο ζημιές του προμηθευτή. Για τη συνδρομή των άνω προϋποθέσεων αποφαίνεται Επιτροπή της Ε.Υ.Δ.Α.Π. 2.α)Οι τιμές προσφοράς του προμηθευτή έχουν αφετηρία την ημερομηνία υποβολής τους και αναπροσαρμόζονται ετησίως, σύμφωνα με τον επίσημο πληθωρισμό. β)Σε περίπτωση υπέρβασης της συνολικής δεκάμηνης (10 μήνες) προθεσμίας περαιώσεως του έργου της προμήθειας του νερού για διάστημα μεγαλύτερο των τριάντα (30) ημερών, επιβάλλεται στον προμηθευτή για τους επόμενους δύο (2) μήνες εκτός από τη μέγιστη ποινική ρήτρα που προβλέπεται στη διακήρυξη του διαγωνισμού και πρόσθετη ποινική ρήτρα πέντε τοις εκατό (5%). Μετά την παρέλευση και της παραπάνω διμήνου προθεσμίας, ο προμηθευτής κηρύσσεται έκπτωτος της συμβάσεως. 3.Το έργο της προμήθειας του νερού που θα κατασκευασθεί από τον προμηθευτή θα εξαγορασθεί από την Ε.Υ.Δ.Α.Π. μετά τη συμπλήρωση δύο (2) ετών λειτουργίας, έναντι ποσού πέντε δισεκατομμυρίων (5.000.000.000) δρχ. αντί του ποσού των έξι δισεκατομμυρίων πεντακοσίων εκατομμυρίων (6.500.000.000) δρχ. της προσφοράς του. 4.Το Ελληνικό Δημόσιο για να καλύψει τυχόν οικονομική αδυναμία της Ε.Υ.Δ.Α.Π. εγγυάται προς την κοινοπραξία «ΑΚΤΩΡ Α.Ε. – ΒΟΡΕΙΟΕΛΛΑΔΙΚΗ Α.Ε.» Ανάδοχο του έργου της προμήθειας και μεταφοράς νερού, την έγκαιρη εκπλήρωση των συμβατικών οικονομικών υποχρεώσεων της Ε.Υ.Δ.Α.Π. προς αυτήν, παραιτούμενο από τις ενστάσεις των άρθρων 855,862 και 867 του Αστικού Κώδικα. Ο Υπουργός Οικονομικών εξουσιοδοτείται για την παροχή σχετικής εγγυήσεως του Ελληνικού Δημοσίου προς την κοινοπραξία, η οποία δύναται να εκχωρηθεί σε όμιλο τραπεζών προς τις οποίες καλύπτεται και το εκάστοτε υπόλοιπο ανεξόφλητων οφειλών εκ του ληφθησόμενου δανείου. Άρθρ.4.-Όλες οι άδεις των δημόσιων υπηρεσιών, που απαιτούνται για την εκτέλεση των επειγόντων έργων για την προμήθεια νερού προς ύδρευση της Πρωτεύουσας, χορηγούνται με απόφαση του Υπουργού Περιβάλλοντος, Χωροταξίας και Δημοσίων Έργων, κατά παρέκκλιση από τις υφιστάμενες ουσιαστικές και διαδικαστικές διατάξεις. (Μετά τη σελ. 682,20(α) Σελ. 682,21 Τεύχος 1231-Σελ. 83 Ύδρευση 23.Ι.α.15-16 Άρθρ.5.-1.Το αστυνομικό όργανο που καταλαμβάνει επ’ αυτοφώρω παραβάτη των απαγορεύσεων του άρθρ. 1 παρ. 1 εδάφια α΄ και β΄ του νομ. 2118/1993 βεβαιώνει την παράβαση και επιβάλει πρόστιμο ίσο με το κατώτερο όριο του προβλεπόμενου στην πιο πάνω διάταξη προστίμου. Η καταβολή του προστίμου αυτού απαλλάσσει τον παραβάτη από την ποινική δίωξη. Σε περίπτωση συνεχιζόμενης πταισματικής παράβασης το αστυνομικό όργανο που βεβαιώνει την παράβαση επιβάλλει το πρόστιμο και ορίζει εύλογο χρόνο άρσης της παράβασης. Αν μετά την πάροδο του χρόνου αυτού ο παραβάτης δεν έχει συμμορφωθεί, το όργανο επιβάλλει νέο όμοιο πρόστιμο, και τούτο επαναλαμβάνεται μετά από κάθε νέα βεβαίωση της συνέχισης της παράβασης. 2.Αν ο παραβάτης που καταλαμβάνεται επ’ αυτοφώρω κατά την παρ. 1, αμφισβητεί την παράβαση που του αποδίδεται, δικαιούται να ζητήσει με προφορική του δήλωση προς το αστυνομικό όργανο που βεβαιώνει την παράβαση την παραπομπή του στο αρμόδιο, κατά τον Κώδικα Ποινικής Δικονομίας, πταισματοδικείο για να δικαστεί σύμφωνα με τις διατάξεις του Κώδικα αυτού. Στην περίπτωση αυτήν, το αστυνομικό όργανο τον καλεί να εμφανιστεί στο Πταισματοδικείο της έδρας του Πρωτοδικείου στην περιφέρεια του οποίου έγινε η παράβαση, σε ορισμένη ημέρα και ώρα που σημειώνεται στην πράξη βεβαίωσης της παράβασης. Η πράξη αυτή, της οποίας αντίγραφο παραδίδεται στον κατηγορούμενο για την παράβαση, επέχει θέση κλητηρίου θεσπίσματος. 3.Για την εκδίκαση της παράβασης από το Πταισματοδικείο δεν απαιτείται η σύνταξη νέας πράξης βεβαίωσης, ούτε εμφανίζεται υποχρεωτικά κατά την εκδίκαση της υπόθεσης το αστυνομικό όργανο που τη βεβαίωσε, εκτός αν το δικαστήριο διατάξει την εμφάνισή του. Το Πταισματοδικείο μπορεί να επιβάλει πρόστιμο μέχρι του ανωτέρου ορίου που προβλέπεται από το νόμο. 4.Κατά τα λοιπά, ιδίως ως προς τον τρόπο σύνταξης και το περιεχόμενο της βεβαίωσης, το αρμόδιο όργανο, τη διαδικασία έκδοσής της και της καταβολής του προστίμου ή της παραπομπής της υπόθεσης στο Πταισματοδικείο, εφαρμόζονται οι διατάξεις των άρθρων 3-7 του νόμ. δ. 805/1971 «περί πταισματικών παραβάσεων βεβαιουμένων παρά των αστυνομικών οργάνων». 5.Σε κάθε περίπτωση, αντίγραφο της πράξης βεβαίωσης της παράβασης διαβιβάζεται στην Ε.Υ.Δ.Α.Π. για να προβεί στη διακοπή της παροχής  Σελ. 682,22 Τεύχος 1231-Σελ. 84 νερού που προβλέπεται στο νόμο. Η διακοπή μπορεί επίσης να γίνει και μετά από διαπίστωση της παράβασης από αρμόδιο υπάλληλο της Ε.Υ.Δ.Α.Π., ο οποίος συντάσσεται σχετική αναφορά. Αντίγραφο της αναφοράς αυτής διαβιβάζεται από την Ε.Υ.Δ.Α.Π. ή υποβάλλεται απευθείας από τον υπάλληλο που διαπίστωσε την παράβαση στον αρμόδιο δημόσιο κατήγορο για να ασκήσει αυτεπαγγέλτως και ποινική δίωξη. Άρθρο 6.- Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 23.Ι.α.16 Ύδρευση 